**Ādažu novada domei**

E-pasti: dome@adazunovads.lv

Rīgā, 2024.gada 20.septembrī

Nr. SFA-ND-24-459

**Par diennakts aptiekas atvēršanu Carnikavā**

AS “SENTOR FARM APTIEKAS” (turpmāk- Sabiedrība) periodiski saņem Carnikavas iedzīvotāja lūgumu atvērt Carnikavā diennakts aptieku, jo neviena no esošajām divām Carnikavas aptiekām nenodrošina iespēju saņemt farmaceitisko aprūpi nakts stundās. Tuvākā Diennakts aptieka atrodas Ādažos, bet saskaņā ar iedzīvotāju sniegto informāciju naktī uz šo aptieku ar sabiedrisko transportu nokļūt nav iespējams.

Ņemot vērā iepriekš minēto, Sabiedrība lūdz Ādažu novada domi, saskaņā ar 2011.gada 2.augusta Ministru kabineta noteikumu Nr.610 “Aptieku un aptieku filiāļu izvietojuma kritēriji” 9.punktu pieņemt lēmumu par nepieciešamību Carnikavā atvērt vispārēja tipa aptieku, kura strādā visu diennakti.

Sabiedrība apliecina, ka pozitīva Ādažu novada domes lēmuma gadījumā, veiks visas nepieciešamās darbības diennakts aptiekas atvēršanai Carnikavā.

AS “SENTOR FARM APTIEKAS”

valdes priekšsēdētāja V.Druliene

dokuments parakstīts ar drošu elektronisko parakstu un satur laika zīmogu